
IZVJEŠTAJ 
O REZULTATIMA ANKETIRANJA GRAĐANA O VODOSNABDIJEVANJU PLJEVALJA
Obradio: Matije Zorić

Pljevlja, januar 2024. godine

UVOD

Anonimnim anketiranjem je obuhvaćeno 100 ispitanika sa područja opštine Pljevlja. Obavljeno je kombinacijom anketiranja preko Gugl upitnika 84 i neposrednog anketiranja 16 ispitanika. Neposredno su anketirani građani koji spadaju u kategoriju starijih i nemaju internet signal.
A N K E T A O VODOSNABDIJEVANJU PLJEVALJA

Anketiranje se realizuje u sklopu projekta NVO „Da zaživi selo“, pod nazivom „Zaštita voda gornjeg toka rijeke Ćehotine“, acilj istraživanja je da se vidi koliko su građani Pljevalja upoznati odakle se koristi voda za vodosnabdjevanje Pljevalja, koliko su zadovoljni kvalitetom vode za piće, o značaju zaštite voda, prepoznavanju problema zagađenja voda, prioritetima značajnih za zaštitu vode za piće i sl. Planirano je anonimno anketiranje 100 građana. Odgovarate zaokruživanjem jednog, više ponuđenih odgovora ili dopisivanjem odgovora.
Nakon završenog istraživanja izvršiće se analiza rezultata anketiranja, koja će biti predstavljena javnosti Pljevalja, putem medija i društvenih mreža. Projekat „Zaštita voda gornjeg toka rijeke Ćehotine“, koji realizuje NVO „Da zaživi selo“ podržan od strane Fonda za zaštitu životne sredine Crne Gore (Eko-fond).
Opšti podaci

POL:             M      Ž

GODINE:     15-30     31-45     46 +

1. Koliko često koristite vodu iz gradskog vodovoda za piće:
a) Svakodnevno

b) Povremeno

c) Uopšte ne koristim

2. Znate li sa kojeg vodoizvorišta ili vodozahvata koristite vodu za piće u vašem domaćinstvu?

a) Izvorište Breznica    

b) Izvorište Jugoštica  

c) Izvorišta Zmajevac i Mandojevac

d) Vodozahvat iz Otilovićkog jezera

3. Kada voda sa gradskog vodovoda nije za piće, gdje najčešće nabavljate/kupujete vodu:

a) Flaširana voda iz prodavnice

b) Izvor Vodice

c) Izvor kod manastira Svete Trojice

d) _________________

4. Kako biste ocijenili kvalitet vode za piće iz gradskog vodovoda?

a) Voda je odličnog kvaliteta

b) Voda je dobrog kvaliteta

c) Kvalitet vode je loš
5. Ako je voda zvanično ispravna za piće, koji su razlozi zbog čega je ne biste koristili?

a) Ne postoje razlozi

b) Nemam povjerenja u zvanični izvještaj o ispravnosti

c) Postojanje ukusa, mirisa ili boje

6. Šta je po vama razlog zašto nije bolji kvalitet vode za piće iz gradskog vodovoda? 

a) Veliki gubici vode na mreži zbog dotrajale vodovodne infrastrukture

b) Nedovoljan način prečišćavanja vode za piće

c) Loš kvalitet same vode sa vodozahvata i vodoizvorišta

d) Nedovoljan stepen zaštite vodoizvorišta i vodozahvata

e) Zagađenje podzemnih i površinskih voda

f) Ostalo ____________________________________________________ (dopisati)

7. Znate li sa kojeg vodoizvorišta ili vodozahvata Pljevlja u najvećoj količini koriste vodu za vodosnabdjevanje?
a) Sa izvorišta Breznica

b) Sa izvorišta Jugoštica

c) Sa izvorišta Zmajevac i Mandojevac

d) Iz akumulacije Otilovićkog jezera

8. Koliko je po Vama značajno preventivno zaštititi slivna područja vodoizvorišta i vodozahvata u cilju boljeg kvaliteta vode za piće u Pljevljima? 
a) Obavezno i vrlo značajno

b) Značajno

c) Nije značajno

9. Koji su po Vama najveći zagađivači naših vodoizvorišta i vodozahvata?
a) Eksploatacija šuma

b) Eksploatacija ruda (ugalj, kamen i sl.)

c) Fekalna kanalizacija 

d) Divlje deponije

e) Saobraćaj 

f) Poljoprivreda

g) Drugo:_____________________________________________________ (dopisati)

10. Imaju li Pljevlja neku drugu alternativu u vodosnabdjevanju građana?
a) NE
b) DA, navesti koju: ______________________________
11. Smatrate li da Gornji tok rijeke Ćehotine, uključujući i Otilovićko jezero iz kojeg se građani Pljevalja snabdijevaju vodom za piće, treba zaštititi od trenutnih i budućih zagađivača:

a) DA
b) NE
Sadržaj ove Ankete isključiva je odgovornost NVO “Da zaživi selo” i ne odražava nužno stavove EKO-fonda

REZULTATI ANKETIRANJA
OPŠTI PODACI:

Anketirano je 55% osoba ženskog pola i 45% muškog, sa područja opštine Pljevlja.

Anketirano je 30% starosne grupe od 15 do 30 godina, 36% iz grupe od 31 do 45 godina i iz grupe 46 + anketirano je 34% ispianika.

1. Od 100 anketiranih, njih 60 svakodnevno koristi vodu iz gradskog vodovoda za piće. Povremeno vodu za piće iz gradskog vodovoda koristi 25 anketiranih, dok njih 15 uopšte ne koristi vodu iz gradskog vodovoda za piće.

2. Najveći broj ankeiranih ili njih 38 smatra da koristi vodu za piće sa izvorišta Breznica. Da koristi vodu za piće sa vodozahvata Otilovićkog jezera smatra 26 anketiranih, sa izvorišta Jugoštica 25 i izvorišta Zmajevac i Mandojevac 11 anketiranih.

3. Kada voda sa gradskog vodovoda nije za piće, najveći broj anketiranih ili 71 odgovor, nabavlja flaširanu vodu iz prodavnice. Da donosi vodu sa izvora Vodice 28, izvor kod manastira Svete Trojice 11, izvor u Odžaku 7 i druga izvorišta sa seoskog područja 5. Pod druga izvorišta su navedeni, Čemerno 2, Jabuka, Zabrđe i 1 naziv izvora nije naveden.Na ovo pitanje je dobijeno više od jednog odgovora po ispitaniku.

4. Kvalitet vode za piće iz gradskog vodovoda kao loš je ocijenilo 77% anketiranih, voda je dobrog kvaliteta 23% i niko nije označio odgovor da je voda sa gradskog vodovoda za piće odličnog kvaliteta.

5. Ako je voda zvanično ispravna za piće iz razloga nepovjerenja u zvanični izvještaj o ispravnosti je ne koristi 36% anketiranih, ne postoje razlozi da se ne koristi smatra 33% anketiranih i 31% anketiranih smatra da je razlog nekorišćenja vode za piće iako je zvanično ispravna, postojanje ukusa, mirisa ili boje.

6. Na pitanje da se navedu razlozi zašto nije bolji kvalitet vode za piće iz gradskog vodovoda, omogućeno je da se označi više odgovora i dopiše. Najviše anketiranih ili 48 je označilo da je to nedovoljan način prečišćavanja vode za piće, nedovoljan stepen zaštite vodoizvorišta i vodozahvata, zagađenje podzemnih i površinskih voda, veliki gubici na vodovodnoj mreži zbog dotrajale infrastrukture i 12 odgovora loš kvalitet same vode sa vodoizvorišta i vodozahvata. Dopisani odgovori su azbestne cijevi.

7. Najviše ispitanika smatra da najveće količine vode za vodosnabdjevanje Pljevalja dolaze iz akumulacije Otilovićko jezero 53, sa izvorišta Breznica 30, izvorište Jugoštica 10 i izvorište Zmajevac 7.

8. Da je obavezna i vrlo značajna preventivna zaštita slivnih područja i vodoizvorišta smatra 84% anketiranih, značajna 15% i 1% smatra da nije značajna.

9. Anketirani smatraju da su najveći zagađivači vodoizvorišta i vodozahvata: fekalna kanalizacija 65, divlje deponije 60, eksploatacija ruda 50, eksploatacija šume i saobraćaj 18, poljoprivreda 6, aerozagađenje 2 i sve zajedno 4 anketirana.

10. Da Pljevlja nemaju alternative za vodosnabdjevanje smatra 86% anketiranih, sa ne znam se izjasnilo 3% anketiranih i 11% smatra da Pljevlja imaju alternativu za vodosnabdjevanje. Niko nije naveo konkretan odgovor za alternativu vodosnabdjevanja građana i to bi prepustili stručnim licima.

11. Da Gornji tok rijeke Ćehotine treba zaštiti smatra 97% anketiranih, dok 3% se sa tim ne slaže.

ZAKLJUČAK
Anketirani Pljevljaci u najvećem broju svakodnevno koriste vodu sa gradskog vodovoda za piće. Svjedoci smo čestih kvarova na vodovodnoj mreži, zbog kojih su prinuđeni da povremeno koriste vodu sa gradskog vodovoda ili da je uopšte ne koriste za piće. U tom slučaju se sugrađani najčešće odlučuju za kupovinu flaširane vode, odlazak na česme za vodu kod motela Vodice, manastira Svete Trojice ili na neki od seoskih izvora. Za loš kvalitet vode za piće smatraju u skoro jednakoj mjeri kao krivce loš sistem prečišćavanja vode za piće, zagađenje podzemnih i površinskih voda, slaba zaštita vodoizvorišta i vodozahvata i dotrajalu vodovodnu infrastrukturu. Skoro da su podijeljena mišljenja o razlozima zbog kojih se ne koristi voda za piće i kada nadležni oglase da je ispravna iz razloga određenog nepovjerenja u zvanične izvještaje ili postojanja određenog ukusa, boje ili mirisa. Anketirani dijelom nijesu sigurni sa koga vodoizvorišta ili vodozahvata dobijaju vodu za piće iz gradskog vodovoda, što se zaključuje na osnovu više protivrječnih odgovora. Smatraju da grad vodu za piće u najvećem obimu dobija sa akumulacije Otilovići. Nije im poznato da Pljevlja imaju neku alternativu za vodosnabdjevanje u odnosu na postojeće i pozivaju struku da se tim povodom oglasi. Obavezna je i vrlo značajna preventivna zaštita slivnih područja vodoizvorišta i vodozahvata. Kao najveće zagađivače vodoizvorišta i vodozahvata vide fekalnu kanalizaciju, divlje deponije i eksploataciju ruda. Gornji tok Ćehotine smatraju da treba zaštititi od trenutnih i budućih zagađivača. 

